b'\n_START_ARTICLE_\nNielutulehdus\n_START_PARAGRAPH_\nNielutulehdus (toisilta nimilt\xc3\xa4\xc3\xa4n nielurisatulehdus, angiina, tonsilliitti tai faryngiitti) on nielussa oleva sairaus, jossa on merkitt\xc3\xa4vimp\xc3\xa4n\xc3\xa4 oireena jatkuva tai nielt\xc3\xa4ess\xc3\xa4 tuntuva kipu. Taudin aiheuttajana toimivat virukset tai bakteerit, joista t\xc3\xa4rkein on A-ryhm\xc3\xa4n beetahemolyyttinen streptokokki, vaikka useimmiten aiheuttajana toimiikin virus. Bakteerin aiheuttama angiina voidaan hoitaa antibiootilla. Sairauden it\xc3\xa4misaika on yleens\xc3\xa4 lyhyt.'